
Riigihanke konkursikomisjoni 

koosseisu muutmine

1. ASJAOLUD JA MENETLUSE KÄIK

Narva Linnavalitsuse riigihanke konkursikomisjoni (edaspidi ka „komisjon“) isikkoosseis on kinnitatud Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“. Komisjoni koosseisu on korduvalt muudetud (NLV 10.09.2008 korraldus nr 1129-k ning NLV 18.02.2009 korraldus nr 165-k).
Narva Linnavolikogu liige hr Aleksandr Moissejev taotleb enda väljaarvamist komisjoni koosseisust. Kuigi komisjoni puhul on tegemist kohaliku omavalitsusüksuse kui avaliku halduse kandja sisese interinstitutsionaalse organiga, ei saa linnavalitsus kohustada linnavolikogu liikmeid linnavalitsuse komisjoni töös osalemiseks. Selleks on nõutav isiku nõusolek. Ülaltoodust tulenevalt on tekkinud vajadus muuta Narva Linnavalitsuse riigihanke konkursikomisjoni koosseisu. Tagasiastuva komisjoni liikme asemele uut liiget ei nimetata.
2. ÕIGUSLIKUD JÄRELDUSED

Vastavalt KOKS § 49 lg-le 11 linnavalitsuse täpsema töökorra, komisjonide moodustamise alused ja korra ning tegevuse alused kehtestab volikogu. Narva Linnavolikogu 29.06.2000.a määrusega nr 36/16 “Narva linna põhimääruse kinnitamine” kinnitatud Narva linna põhimääruse punkti 5.7.1. kohaselt Narva Linna-valitsusel on õigus moodustada oma korraldusega alalisi ja ajutisi komisjone. Narva Linnavalitsuse riigihanke konkursikomisjon on moodustatud Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“. Viimase puhul on tegemist internse aktiga, mis on esmajärjekorras suunatud haldusele enesele ning siduv haldusorganile. Seega ei ole Narva Linnavalitsuse 29.12.2005.a korraldus nr 1400-k „Riigihanke konkursikomisjoni koosseisu kinnitamine“ materiaalselt mõistetuna haldusakt ning selle muutmisele ja kehtetuks tunnistamisele ei laiene „Haldusmenetluse seaduse“ II osa 4. peatüki 4. jaos (§ 64 jj) sätestatu.
3. OTSUS
3.1. Välja arvata Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“ kinnitatud Narva Linnavalitsuse riigihanke konkursikomisjoni koosseisust Narva Linnavolikogu liige Aleksandr Moissejev.
3.2. Muus osas jätta Narva Linnavalitsuse riigihanke konkursikomisjoni koosseis muut-mata.
4. RAKENDUSSÄTTED 

4.1. Narva Linnavalitsuse Linnavara- ja Majandusametil teha korraldus asjaosalistele teatavaks.

4.2. Korraldus jõustub seaduses sätestatud korras.

